CBG วิ่งฉิว 3.38% นิวไฮตั้งแต่เข้าตลาดฯ โบรกฯ อัพเป้าใหม่เป็น 109 บ.
CBG วิ่งฉิว 3.38% นิวไฮตั้งแต่เข้าตลาดฯ ล่าสุด ณ เวลา 11.56 น. อยู่ที่ 99.50 บาท บวก 3.25 บาท หรือ 3.38% สูงสุดที่ 100 บาท ต่ำสุดที่ 97 บาท ด้วยมูลค่าซื้อขาย 527.54 ล้านบาท ด้าน โบรกฯ เพิ่มประมาณการกำไร รับยอดขายตปท.พุ่ง-อัพเป้าใหม่เป็น 109 บาท
18 ต.ค. 2560

ผู้สื่อข่าวรายงานว่า บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 11.56 น. อยู่ที่ 99.50 บาท บวก 3.25 บาท หรือ 3.38% สูงสุดที่ 100 บาท ต่ำสุดที่ 97 บาท ด้วยมูลค่าซื้อขาย 527.54 ล้านบาท ขณะที่ดัชนีตลาดหุ้นโดยรวมลบ 0.66%

โดย ราคาหุ้น CBG ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 21 พ.ย.57
ด้าน นักวิเคราะห์ บล.บัวหลวง ระบุในบทวิเคราะห์ ได้ปรับคำแนะนำขึ้นเป็น “ซื้อ” จาก “ถือ” และปรับราคาเป้าหมายขึ้นเป็น 109 บาท โดยมองว่า บริษัทมีการเติบโตเร็วกว่าประมาณการเดิมของบล.บัวหลวง จึงได้มีปรับประมาณการกำไรขึ้น 16-50% ในช่วงปี 61-64 เพื่อสะท้อนยอดขายที่ จีน และ อังกฤษ ที่มากกว่าคาด
 